55 шықәса еиҳаны изхыҵуа атәылауаа авакцинациазы аҭаҩра иахьа, асааҭ 18:00 инаркны ирылшоит
14:44, 02.04.2021
55 шықәса еиҳаны изхыҵуа атәылауаа авакцинациазы аҭаҩра иахьа, асааҭ 18:00 инаркны ирылшоит, – илҳәеит Қырҭтәыла Агәабзиарахьчара аминистр лхаҭҭыԥуаҩ Ҭамар Габуниа.
Қырҭтәыла Агәабзиарахьчара аминистр лхаҭҭыԥуаҩ Ҭамар Габуниа лажәақәа рыла, атәылаҿ алаҵа рзыҟарҵахьеит 8 909-ҩык.
“Акоронавирус азы “Астразенека” алаҵа рзыҟарҵахьеит 6893-ҩык, 2016-ҩык – “Фаизер” ала. 55 шықәса еиҳаны изхыҵуа атәылауаа авакцинациазы аҭаҩра иахьа, асааҭ 18:00 инаркны ирылшоит, урҭ алаҵақәа рзыҟарҵоит мшаԥы 5 инаркны,” – илҳәеит Габуниа.